Bota Sot

Bota Sot është një gazetë e përditshme në Kosovë, e botuar fillimisht nga anëtarë të diasporës së Kosovës në Zvicër. Ajo u themelua më 26 qershor 1995 dhe synon tregun evropiano-perëndimor.

Bota Sot botohet nga Media Print dhe është në pronësi të Xhevdet Mazrekaj, një biznesmen nga diaspora. Gazeta u botua për herë të parë në vitin 1995 dhe fillimisht u botua vetëm jashtë vendit. Gazeta mbështet nga ana editoriale Lidhjen Demokratike të Kosovës dhe Partinë Demokratike të Shqipërisë dhe ka mbështetur dy presidentë të mëparshëm të Kosovës dhe të Shqipërisë, Ibrahim Rugovën dhe Sali Berishën.

Një numër gazetarësh të gazetës janë vrarë. Xhemail Mustafa, gazetar dhe këshilltar i Presidentit Rugova, u vra në nëntor 2000. Gazetari i Botës Sot, Bekim Kastrati, u vra në tetor 2001, së bashku me dy burra të tjerë që ishin në makinën e tij në atë kohë, në fshatin Laushë, pranë Prishtinës. Bardhyl Ajeti shkruante editoriale të përditshme për Botën Sot, duke mbështetur fushatën antikrim të autoriteteve ndërkombëtare në arrestimin e ish-anëtarëve të Ushtrisë Çlirimtare të Kosovës. Ai u qëllua nga vrasës të paidentifikuar në qershor të vitit 2005.

 Shiko edhe 

 Gazetaria hetuese

 Lidhje të jashtme 
 BotaSot online.

 Referime 

Kategoria:Gazeta të përditshme
Kategoria:Gazeta në gjuhën shqipe
Kategoria:Gazeta në Kosovë
Kategoria:Kosovë